
Par nekustamā īpašuma Nākotnes iela 8, Gulbenē, Gulbenes novadā, atsavināšanu
[bookmark: _Hlk163924268]Izskatīts Gulbenes novada Centrālās pārvaldes Īpašumu pārraudzības nodaļas vadītāja Kristapa Dauksta 2026.gada 27.jūlija iesniegums (Gulbenes novada pašvaldībā saņemts 2026.gada 27.jūlijā un reģistrēts ar Nr. GND/5.13.2/26/1879-G), kurā tiek lūgts atsavināt Gulbenes novada pašvaldības nekustamo īpašumu Nākotnes iela 8, Gulbenē, Gulbenes novadā, kadastra numurs 5001 004 0157, kas sastāv no zemes vienības ar kadastra apzīmējumu 50010040247 ar platību 4479 kv.m.. Iesniegumā tiek norādīts, ka atbilstoši Gulbenes novada 2018.gada 27.decembra saistošajiem noteikumiem Nr.20 “Gulbenes novada teritorijas plānojums, Teritorijas izmantošanas un apbūves noteikumi un grafiskā daļa” (prot. Nr.25, 29.§) zemes vienībai ar kadastra apzīmējumu 50010040247 teritorijas plānojumā noteiktais teritorijas izmantošanas veids ir publiskās apbūves teritorija – funkcionālā zona, ko nosaka, lai nodrošinātu gan komerciālu, gan nekomerciālu publiska rakstura iestāžu un objektu izvietošanu, paredzot atbilstošu infrastruktūru. Ņemot vērā, ka teritorijas plānojumā noteiktais zemesgabala izmantošanas veids ir publiskās apbūves teritorija, zemesgabala atsavināšana veicinātu publiskās apbūves objektu, tostarp komerciālu un nekomerciālu publiska rakstura iestāžu un pakalpojumu attīstību, radot priekšnoteikumus teritorijas efektīvai izmantošanai un nepieciešamās infrastruktūras attīstībai.
Gulbenes novada Centrālās pārvaldes Īpašumu pārraudzības nodaļas vadītājs norāda, ka minēto nekustamo īpašumu nav racionāli un lietderīgi saglabāt pašvaldības īpašumā, jo tas nav nepieciešams pašvaldības autonomo funkciju nodrošināšanai, kā arī nav plānota pašvaldības publiskās apbūves objektu attīstība attiecīgajā zemesgabalā.
Gulbenes novada pašvaldības īpašuma tiesības uz nekustamo īpašumu Nākotnes iela 8, Gulbenē, Gulbenes novadā, kadastra numurs 5001 004 0157, kas sastāv no zemes vienības ar kadastra apzīmējumu 50010040247 ar platību 4479 kv.m., ir nostiprinātas Gulbenes pilsētas zemesgrāmatas nodalījumā Nr. 100000347629 ar Vidzemes rajona tiesas 2026.gada 24.jūlija lēmumu.
Pašvaldību likuma 10.panta pirmās daļas 16.punktā noteikts, ka dome ir tiesīga izlemt ikvienu pašvaldības kompetences jautājumu. Tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu.
Saskaņā ar Publiskas personas mantas atsavināšanas likuma 3.panta otro daļu publisku personu mantas atsavināšanas pamatveids ir mantas pārdošana izsolē. Citus mantas atsavināšanas veidus var izmantot tikai šajā likumā paredzētajos gadījumos. Šā likuma 5.panta pirmā daļa cita starpā nosaka, ka atļauju atsavināt atvasinātu publisku personu nekustamo īpašumu dod attiecīgās atvasinātās publiskās personas lēmējinstitūcija, savukārt šā panta piektā daļa nosaka, ka lēmumā par nekustamā īpašuma atsavināšanu tiek noteikts arī atsavināšanas veids un, ja nepieciešams, nekustamā īpašuma turpmākās izmantošanas nosacījumi un atsavināšanas tiesību aprobežojumi. Saskaņā ar šā likuma 8.panta otro daļu atsavināšanai paredzētā atvasinātas publiskas personas nekustamā īpašuma novērtēšanu organizē attiecīgās atvasinātās publiskās personas lēmējinstitūcijas noteiktajā kārtībā, savukārt šā panta sestā daļa nosaka, ka mantas novērtēšanas komisija novērtēšanai pieaicina vienu vai vairākus sertificētus vērtētājus.
Pamatojoties uz Pašvaldību likuma 10.panta pirmās daļas 16.punktu, Publiskas personas mantas atsavināšanas likuma 3.panta otro daļu, 5.panta pirmo un piekto daļu, 8.panta otro un sesto daļu, atklāti balsojot:  ar 13 balsīm "Par" (Ainārs Brezinskis, Andis Caunītis, Artūrs Smagars, Dāvis Uiska, Gunārs Babris, Gunārs Ciglis, Guntis Princovs, Intars Liepiņš, Ivars Kupčs, Jānis Barinskis, Liena Silauniece, Normunds Mazūrs, Valtis Krauklis), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:
1. NODOT atsavināšanai Gulbenes novada pašvaldībai piederošo nekustamo īpašumu Nākotnes iela 8, Gulbenē, Gulbenes novadā, kadastra numurs 5001 004 0157, kas sastāv no zemes vienības ar kadastra apzīmējumu 50010040247 ar platību 4479 kv.m., elektroniskā izsolē ar augšupejošu soli.
2. 	UZDOT Gulbenes novada pašvaldības īpašuma novērtēšanas un izsoļu komisijai organizēt šā lēmuma 1.punktā minētā nekustamā īpašuma novērtēšanu, pieaicinot sertificētu vērtētāju, un nosacītās cenas noteikšanu un iesniegt to apstiprināšanai Gulbenes novada pašvaldības domes sēdē.
3. 	Par izpildi atbildīga Gulbenes novada pašvaldības īpašuma novērtēšanas un izsoļu komisija.
4. 	Lēmuma izpildes kontroli veikt Gulbenes novada pašvaldības izpilddirektoram.

